 Taraba Killings: IGP ti jọwọ Hamisu Wadume fún aádájọ àgbà Nàìjíríà Ọgá àgbà ọlọpàá ní ọjọ kẹta oṣù keji ọdun yìí fi ẹsùn onípele mẹrìnlá, ìgbésùnmsmí, ìpànìyàn, ìjínígbé àti kíkó ǹkan olóró síkàwọ lọnà àìtọ pẹlú àwọn ogun míràn. Mẹfà nínú àwọn ogún náà ló péjú si ilé ẹjọ tó fi mọ Wadume lónìí ọjọrú. Àwọn ọmọogun mẹwàá tọrọ náà kàn kò yọjú silé ẹjọ lónìí, bákan náà ni wọn ò yọjú silé ẹjọ nínú oṣu kẹta ọdun. Sááju ni agbẹjọrò fún àjọ ọlọpàá Simon Lough ti sọ fún àdájọ Binta Nyako pé ilé iṣẹ ọmọogun kò jọwọ àwọn ọmọogun tọrọ kàn láti waá sílé ẹjọ. Èyí ló mú kí adájọ rànṣẹ pe ki ọgá àgbà ilé iṣẹ ọmọogun jọwọ àwọn ọmọogun mẹwàá tí ọrọ náà kàn fún àjọ ọlọpàá. Ẹwẹ, agbẹjọrò láti ọfíìsì agbẹjọrò àgbà ìjọba Labaran Magaji tó péjú sílé ẹjọ fún ìgbà àkọkọ lónìí sàlàyé pé, àwọn ti gba, ẹjọ náà lọwọ àjọ ọlapàá lánàá ọjọ ìṣẹgún. O ti bèrè pé kí wọn sún ìgbẹjọ náà síwájú láti ríidájú pé gbogbo àwọn tí ẹjọ náà kan wá sílé ẹjọ. Adájọ ti sún ìgbẹjọ náà sí ọjọ kẹjọ oṣù kẹfà, ní dédé aago mẹwàá ààbọ òwúrò. Ọlọpàá tí tẹ Hamisu Wadume Ṣe wọn ni ẹgbẹrun Saamu ko lee sa mọ Ọlọrun lọwọ. Eyi lo difa fun afurasi Ogbontarigi ajinigbe ni, Alhaji Hamisu bala Wadume. Ọwọ palaba rẹ segi ni bi ọsẹ meji sẹyin nigba ti awọn ọlọpaa ikọ ọtẹlẹmuyẹ marindọti ti a mọ si IG intelligence Squad mu ni ipinlẹ Taraba. Amọṣa ki a to wi ki a to fọ, nibi ti awọn oṣiṣẹ ikọ naa ti n gbee lọ ni awọn ọmọ ogun kan ti ṣina ibọn bolẹ ti wọn si pa ọlọpaa mẹta ati araalu meji. Afurasi ajinigbe naa nikan ni ko ku ninu ikọlu naa eleyi ti awọn ọmọ ogun ọhun ni awọn ro pe awọn ajinigbe lawọn ọlapaa to gbe Wadume nigba naa. Ọrọ yii di iṣu ata yan an yan an laarin ileeṣẹ ọlọpaa ati ileeṣẹ ọmọ ogun lorilẹ-ede Naijiria. Koda, ni ilẹ yii ati loke okun ni awọn eeyan ti bu ẹnu ẹtẹ lu iṣẹlẹ naa. Amọṣa, ni ọjọ Aje ni ọwọ awọn ọtẹlẹmuyẹ ọlọpaa tun ra Wadume mu pada ni ilu Kano ti o lọ farasinko si. Atẹjade kan ti olu ileeṣẹ ọlọpaa fi sita ṣalaye pe ọga agba ọlọpaa lorilẹ-ede Naijria, Mohammed Adamu ti kan sara sawọn ọlọpaa to mu u. O ki wọn fun ẹmi ifọkansin wọn ati ifaraẹnijin ti wọn fi ri afurasi naa mu. Ọga agba ọlọpaa Adamu ko ṣai ki ẹbi awọn ọlọpaa ati araalu to doloogbe nitori ati mu afurasi naa. Bakan naa lo tun ṣalaye pe afurasi ọhun yoo ran awọn ọtẹlẹmuyẹ lọwọ lati wa idahun si ọpọlọpọ ibeere ti o n yọju lori iṣẹlẹ naa ati ọgba ajara iṣẹ laabi wọn. Iṣẹlẹ to fa bi afurasi ajinigbe naa ti ṣe sa lọ mọ ofin lọwọ ni ọjọ kẹfa, oṣu kẹjọ, ọdun 2019 fa ọpọ arinyanjiyan laarin ile iṣẹ ọlọọpa ati awọn ọmọ ogun. Eyi to si mu ipaya ba awọn eeyan kaakiri orilẹ-ede yii ki aarẹ Muhammadu Buhari to paṣẹ wi pe ki wọn tọpinpin iṣẹlẹ naa. Igbimọ to n ṣewadi iṣẹlẹ ọhun ṣi wa lẹnu iṣẹ ni lọwọlọwọ. Ọfíísì agbẹjọrò àgbà Nàìjíríà tí gbá ẹjọ Bala Hamisu ti gbogbo ènìyàn mọ sí Wadume tó jẹ gbájúgbajà ajínigbé ní ìpínlẹ Taraba kúrò lọwọ ọgá àgbà ọlọpàá Muhammed Adamu. : Taraba Killings: IGP ti jọwọ Hamisu Wadume fún aádájọ àgbà Nàìjíríà 